पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में चुनाव परिणाम के बाद तृणमूल कांग्रेस के कार्यकर्ताओं ने हिंसा की। इस दौरान तृणमूल कार्यकर्ताओं ने भाजपा कार्यकर्ताओं व नेताओं के साथ मारपीट की व कार्यकर्ताओं के घरों में तोड़फोड़ कर परिजनों के साथ मारपीट की। इसके विरोध में भाजपा कार्यकर्ताओं ने शहर की कालरा कॉलोनी में धरना प्रदर्शन किया। धरना प्रदर्शन में प्रदेश सरकार के पीएचई राज्यमंत्री बृजेंद्र सिंह यादव भी शामिल हुए। कार्यकर्ताओं ने कहा कि बंगाल की स्थिति सामान्य नहीं है ऐसे में बंगाल में राष्ट्रपति शासन लागू किया जाना चाहिए।
इससे वहां के लोग शांति से अपना जीवन यापन कर सकें। राज्यमंत्री बृजेंद्र सिंह यादव ने बताया कि हाल ही में पांच राज्यों में चुनाव हुए हैं। इनमें पश्चिम बंगाल में तृणमूल कांग्रेस की जीत हुई है। तृणमूल कांग्रेस की नेता ममता बेनर्जी के मुख्यमंत्री बनते ही उनकी पार्टी के कार्यकर्ताओं ने भाजपा कार्यकर्ताओं पर फर्जी एफआईआर व झूठे मुकदमे दर्ज कराए जा रहे हैं। साथ ही उनके साथ मारपीट भी की जा रही है। इसके चलते पूरे देश में भाजपा कार्यकर्ताओं ने धरना प्रदर्शन किया है। भाजपा कार्यकर्ताओं ने मांग की है कि पश्चिम बंगला में राष्ट्रपति शासन लागू किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn